text: Unge dyre- aktivister dømt skyldige
  29 april 2015 kl. 14.31
  Den ene 16 årige er idømt 6 måneders betinget fængsel, mens den anden 16 årige har fået en ungdomssanktion.
  De to 16 årige drenge der var tiltalt for hærværk og brandstiftelse, er onsdag eftermiddag begge blevet erklæret skyldige ved Retten i Esbjerg.
  De to drenge lavede deres egen dyreaktivistgruppe under navnet Animal Resistance Front og lukkede bl.a. 800 mink ud fra en minkfarm ved Ølgod.
  Hos en svineproducent i området blev 200 svin lukket ud af deres indhegning og der blev sat ild og smadret vinduer.
  Den 16 årige som politiet betegner som hovedmanden, har under retssagen afvist alle anklager, men den anden 16 årige har erkendt alle forhold.
  Ungdomssanktionen betyder at den ene 16 årige skal tilbringe et år på en lukket ungdomsinstitution. Senere skal han være et halvt år på en åben institution.
  Ingen af de to drenge har anket dommen.
  De to drenge, der var i retten tiltalt for hærværk på minkfarme, er blevet idømt henhv. 6 mdr. betinget fængsel og ungdomssanktion #politidk
  
  